‏בפרקים הקודמים...
‏ג'ק, קיבלתי מברק. ‏-טום וג'ולי היו מעורבים בתאונת דרכים.
‏האחות קרטר, זהו אחי.
‏מר אייברי. אני מאחלת לך הצלחה רבה.
‏ג'ק, מה קורה? ‏-אני לא בטוח.
‏דיברתי עם הרופא שלו.
‏הוא אומר שאין סיבה מוצדקת להשאיר אותו פה.
‏את יכולה להמציא משהו? ‏-כמו מה?
‏אי שפיות זמנית? ‏-לאשפז אותו?
‏זה עשוי להצליח. זה תורשתי?
‏ובכן, רק כשמדובר בנשים.
‏אם אתם מדברים עליי, ‏אני רוצה לשמוע מה אתם אומרים.
‏אני רק אומר שאני יודע שתשמח להשתחרר מפה.
‏הדבר הראשון שנעשה הוא שנלך לאכול משהו.
‏אל תיעלבי, אבל האוכל פה נורא.
‏אנחנו מפורסמים בזכות זאת.
‏הדבר הראשון שצריך לעשות ‏הוא לשכנע את מר תאצ'ר לא להגיש תלונה.
‏איך נעשה את זה?
‏ובכן, נוכל להתחיל בכך ‏שנמצא לך עבודה מחוץ לעיר,
‏ויעזור אם תסכים לא להתראות עם ג'ולי.
‏הדוד שלי עובד כמנהל עבודה ‏במחצבה בפורט מקניל.
‏הם תמיד מחפשים עובדים. ‏אני יכולה ליצור איתו קשר ולהמליץ עליך.
‏זה רעיון נהדר.
‏ואל תעלה על דעתך להתווכח איתי.
‏לא התכוונתי לעשות זאת. ‏אני חושב שזה רעיון טוב.
‏באמת? ‏-הסתבכתי במספיק צרות במקום הזה.
‏דף חדש נשמע לי טוב. ‏-אני מוכרח להגיד שאני מופתע.
‏אולי מכה בראש החדירה בי היגיון בריא.
‏אתה מסתכל על אדם חדש. ‏-אצור קשר עם הדוד שלי.
‏זו תהיה סעודת הפרידה שלי, ‏כך שנראה לי שאתה מזמין.
‏פלורנס. את בסדר?
‏אני לא יכולה לעשות את זה יותר.
‏אני מצטערת, לעשות מה? ‏-אני לא בנויה לזה.
‏את רוצה שאזמין לך משהו לשתות?
‏אני לא שותה, אבל אני שוקלת להתחיל.
‏הו, לא. קרה משהו לילדים?
‏את מתכוונת למפלצות הקטנות? ‏-איפה הם?
‏הפסקת צהריים. ‏-אבל השעה עשר עכשיו, לא?
‏מי סופר? ‏-בחייך, פלורנס.
‏זה לא יכול להיות גרוע כל כך. הם רק ילדים.
‏לא אחזור לשם לעולם. לעולם לא! ‏-מה באשר למחזה יום המייסדים?
‏הם יצטרכו למצוא מישהו אחר ‏שיביים את הפרחחים הקטנים האלה.
‏מסכנה שכמותך. אל תדאגי, יש לי רעיון.
‏בזכות הניסיון המקצועי שלי, ‏אני יכולה לביים את המחזה.
‏והילדים? גם תלמדי את הילדים?
‏בטח, למה לא? אני אוהבת ילדים. ‏-זה יעבור לך.
‏אבל לא אוכל להתחיל מיד, ‏יש לי מועד סיום לעמוד בו.
‏זה בסדר. ‏אשלח אותם הביתה אחרי הפסקת הצהריים.
‏סלחו לי, גבירותיי. שלום, פלורנס. ‏רוזמרי, תראי את זה.
‏זה כבד!
‏זה אמיתי? ‏-מובן שזה אמיתי. זה עשוי מזהב טהור.
‏מה זה? ‏-זו יתד פסי רכבת.
‏נועצים אותה בחיבור העץ ‏שמקבע את מסילות הפלדה לקרקע.
‏נהוג להשתמש ביתד מזהב ‏כשמניחים את המסילה האחרונה.
‏אשתמש ביתד הזו כשאסיים ‏את הסתעפות הפסים שלי.
‏חשבתי שאולי נוכל לערוך טקס, או משהו.
‏ואת תוכלי לעזור לי. ‏-אני אשמח מאוד.
‏וגם לא אופתע אם יכתבו על זה ‏בעמוד השער בעיתון.
‏מצוין.
‏ג'ולי, תני לי להיכנס. ‏-רק רגע!
‏למה הדלת נעולה? ‏-אין לי מושג.
‏מה קורה? ‏-כלום.
‏אם כך, למה המיטה שלך מכוסה בבגדים?
‏רק מיינתי כמה דברים שאני רוצה לתרום לצדקה.
‏ג'ולי, אנחנו צריכות לדבר ‏על מה שקרה בינך לבין טום.
‏את כבר יודעת מה קרה. ‏-אני לא בטוחה שאני יודעת.
‏מי נהג כשהמכונית סטתה מהכביש?
‏איזו שאלה מוזרה. ‏את יודעת שאני לא יודעת לנהוג.
‏אולי שכנעת את טום לתת לך לנסות.
‏בחייך. את חושבת שהייתי עושה ‏דבר רשלני כל כך?
‏כן.
‏טוב, זה פשוט מגוחך. ‏-ג'ולי!
‏אם לא נמהר, נאחר למדידות השושבינות,
‏ואת יודעת מה קורה לוויולה כשמישהו...
‏ג'ולי, יש ראיות. ג'ק מצא אותן.
‏את מוכנה להגיד לי את האמת, בבקשה?
‏תבטיחי שלא תגידי לאבא כלום.
‏לא אגיד מילה. ‏-תודה.
‏כי את תספרי לו בעצמך.
‏אני לא יכולה! ‏-למה לא?
‏כי הוא יהרוג אותי!
‏ג'ולי, מה שחשוב הוא ‏שתישאי באחריות על מה שקרה.
‏זה לא ישנה, אבא רק יכעס עוד יותר
‏על כך שטום נתן לי לנהוג מלכתחילה.
‏אם כך, תגידי לו ‏שזה לא היה באשמתו של טום.
‏הוא לא יקשיב! ‏-אם כך, תגרמי לו להקשיב!
‏אני זוכר שהתעמתת עם מבריחי הוויסקי האלה.
‏הם זעמו כמו צרעות...
‏והם גם היו עשרה נגד אחד.
‏תודה, ג'ונס, על ששיפרת ‏את הסיפור לעומת מה שהיה,
‏אבל אני חושב שהם היו רק חמישה.
‏ואתה אמרת להם שהסיכויים עדיין נגדם.
‏ג'ונס?
‏זה עוזר בדרך כלל. ‏-אני בסדר, אני בסדר.
‏נכון שזה מעניין? ‏מעולם לא חשבתי שאגיע למצב הזה.
‏תחזור לעצמך במהרה.
‏נראה לי שאני צריך לישון קצת.
‏אני בטוח שיש לכם הרבה על מה לדבר.
‏מה הרופא אמר? ‏-מצבו משתפר.
‏זה פשוט יקר מאוד, עם כל ההוצאות הרפואיות.
‏זה לא צריך להדאיג אותך. ‏מה שחשוב הוא שאתה פה.
‏נורה, אי אפשר פשוט להמשיך ‏כאילו שדבר לא קרה.
‏למה לא? העבר הוא נחלת העבר.
‏יש לך מושג כמה קשה היה לי?
‏גם אני איבדתי בן.
‏זה לא היה אותו הדבר בשבילך.
‏כן, זה כן היה.
‏הייתי שם כשמרטין נולד.
‏החזקתי אותו בזרועותיי כשנשם בפעם הראשונה, ‏וראיתי אותו גדל.
‏והחזקתי אותו בזרועותיי כשנשם בפעם האחרונה.
‏אני לא רוצה לדבר על זה. ‏-אנחנו מוכרחים לדבר על זה.
‏איבדתי את מרטין בהתחלה, ואז אותך.
‏את יודעת איך הרגשתי? ‏-עשיתי את מה שהייתי מוכרחה לעשות.
‏אולי.
‏אבל היינו צריכים לעבור את זה יחד.
‏אני חושבת שאנחנו צריכות ‏להצר קצת את הצדדים, ג'ולי.
‏"אנחנו"? אני זו שלובשת את השמלה, ‏והיא כבר צמודה מספיק.
‏לא אוכל לאכול כלום בקבלת הפנים.
‏מישהי במצב רוח טוב יותר.
‏בפרט יחסית למישהי שחייה ‏"נהרסו" לפני כמה שעות.
‏התגברתי על כל זה.
‏והתגברת גם על טום?
‏כן.
‏באמת! הייתי צריכה להקשיב לשתיכן.
‏כשחשבתי על זה ברצינות, ‏הבנתי שהוא לא מתאים לי.
‏זה לא היה מצליח בחיים.
‏באמת? ‏-באמת.
‏למעשה, רציתי לשאול אותך ‏אם לליונל יש בני דודים.
‏כמה נורא...
‏בחיי. איש לא מדבר ככה.
‏"אוצרות הטבע הביאו את האוצרות לעמק."
‏איזה שעמום גמור.
‏שלום, לי. ‏-שלום, רוזמרי. אני מפריע?
‏הפרעה מבורכת. שב, בבקשה.
‏תודה, באמת אשב.
‏ובכן, מה את עושה? ‏-מנסה לתקן את מחזה יום המייסדים.
‏למה? מה לא בסדר בו? ‏-הכול.
‏בפעם האחרונה שהציגו אותו...
‏דוטי רמזי החליטה ‏שהיא רוצה תפקיד גדול יותר,
‏והתחילה להוסיף לו דברים.
‏טוב, גם כל תושבי העיר עשו זאת.
‏למה כל מי שיכול להחזיק עיפרון ‏חושב שהוא סופר?
‏אצטרך להתחיל מההתחלה. ‏-לפני שתעשי זאת, אני...
‏יש לי משהו בשבילך. ‏-מה זה?
‏רק משהו קטן לאות תודה, ‏על העזרה שלך במשחק הפוקר.
‏לי!
‏זה מקסים, תלתן עם ארבעה עלים.
‏ל"אלת המזל". הצלת את העיר.
‏יש יהלום במרכז? ‏-מובן שזה יהלום.
‏יהלום אמיתי? לא מזכוכית?
‏את חושבת שהייתי נותן לך ‏זכוכית במקום יהלום?
‏אני באמת אוהבת יהלומים אמיתיים.
‏טוב, אולי אוכל לקנות לך משהו יפה יותר.
‏אני חושבת שהוא פשוט מושלם.
‏הצורה מושלמת והגודל מושלם,
‏הכול בו מושלם.
‏אקפיד לענוד את זה בערב הבכורה.
‏זה יהיה נחמד.
‏תקשיבי, רוזמרי.
‏את ואני קורצנו מאותו החומר.
‏ואני רק... ‏-לי.
‏יש לי פגישה עם מולי סאליבן, ‏ואני כבר מאחרת.
‏היא מעצבת התלבושות שלי,
‏ויש לי רעיונות מסוימים מאוד ‏למקהלת כלבי הערבה.
‏חשבתי על פרווה.
‏אם תסלח לי...
‏כן. כן, כמובן.
‏תמסרי דרישת שלום לכלבי הערבה ולאנטילופות.
‏תודה על המתנה היפה.
‏היא באמת מרהיבה. ‏-אין בעד מה.
‏טוב לראותך שוב, השוטר. ‏-גם אותך.
‏מה שלום קלרה סטנטון? ‏-היא בסדר גמור.
‏נראה שהופ ואלי עושה לה טוב.
‏ובכן, למה רצית לפגוש אותי?
‏ובכן, זה קשה.
‏אפשר להציע לך משקה? ‏-לא. לא, אני בסדר.
‏אתה זוכר שבפעם הקודמת שהייתי פה
‏הצעת לי פרס בעבור העבודה שעשיתי?
‏אני זוכר. למה אתה שואל?
‏לא הרגשתי בנוח לקבל משהו ‏בתמורה לעזרה לגברת סטנטון,
‏ועדיין לא נוח לי.
‏אבל משהו צץ,
‏מצב אישי מאוד. אני עושה כמיטב יכולתי ‏כדי לתקן אותו, אבל...
‏אתה רוצה לדעת אם ההצעה עדיין בתוקף.
‏אם לא, אני מבין, ולא אגזול עוד מזמנך.
‏הרווחנו כסף מאז פתחנו את הדלתות.
‏הכול פה.
‏אני צופה ירידה בהוצאות,
‏לאור הסתעפות הרכבת החדשה ‏שתביא אספקה ישירות לעיר.
‏אם כך, למה אתה להוט כל כך למכור?
‏ובכן, לגברת סטנטון ולי יש חילוקי דעות
‏בכל הנוגע לניהול בית הקפה,
‏והרגשנו שזו תהיה הדרך ‏הטובה ביותר ליישב אותם.
‏שמתי עין על המקום ‏של אלברט קולמן בגרוברס קורנרס,
‏אבל הוא ביקש הרבה כסף.
‏אני בטוח שאם תציע הצעה סבירה,
‏נוכל להגיע להסדר.
‏אני אוהב לעשות עסקים עם אנשים סבירים.
‏מתי אוכל לצפות למשהו בכתב?
‏אם הבדיקה תעבור בהצלחה, ‏אגיש לך מספר עד הבוקר.
‏אני מקים יוזמה חדשה, ‏כך שאני רוצה לקדם את העניין
‏במהירות האפשרית.
‏אלליי, החיים עגומים מאוד,
‏ולכן, נרים את הכוס ונגמע את הבירה...
‏טום.
‏מה נראה לך שאתה עושה? ‏-שותה בירה עם החברים שלי.
‏היית אמור לעלות לרכבת לפורט מקניל הבוקר.
‏כן. נראה לי שפספסתי את הרכבת הזאת.
‏אכפת לכם לתת לנו רגע?
‏תודה.
‏הדוד של פיית יצר איתי קשר כשלא הגעת.
‏למה לא קיבלת את הצעת העבודה ‏כפי שסיכמנו, טום?
‏העבודה במחצבה מסוכנת.
‏לא נראה לי שהמקצוע הזה מתאים לי, ג'ק.
‏מה מתאים לך, טום?
‏אתה יודע מה מתאים לך בכלל? ‏-אלה החיים שלי, ג'ק. החיים שלי.
‏ואתה זורק אותם לפח. ‏-תעזוב אותי!
‏אתה יודע, כשאבא מת,
‏הבטחתי לאימא שאני אשמור עליך.
‏אני לא אעשה את זה יותר.
‏אתה ברשות עצמך, טום. ‏-תמיד הייתי ברשות עצמי.
‏על מה אתה מדבר?
‏כשהסתבכתי בצרות ושלחו אותי לגור עם סבא,
‏התחננתי לפניך שתבקש מאימא ‏לתת לי להישאר בחווה, אתה זוכר?
‏לא אמרת מילה.
‏שמרת עליי אז?
‏הייתי צעיר מכדי להביע את דעתי אז, טום.
‏ואין לך זכות להביע אותה גם עכשיו.
‏ג'ולי, הבאתי לך תה.
‏ג'ולי?
‏טוב, כולם. למקומות, בבקשה.
‏שבו.
‏שמי גברת לה-וו
‏ואני אהיה המורה המחליפה שלכם ‏עד שגברת תאצ'ר תחזור,
‏אבל בזמן שתהיו בהשגחתי ‏אהיה גם מורה רוחנית, מקור השראה
‏ויועצת.
‏אולי חלקכם קראתם את הטור שלי בעיתון.
‏אני קראתי!
‏אם כך, את מקבלת ציון 100 אוטומטית להיום.
‏כן? ‏-יהיו שיעורי בית?
‏לא, בשום פנים ואופן לא. ‏-הידד!
‏כי נהיה עסוקים מדי ‏בחזרות למחזה יום המייסדים!
‏הו, לא.
‏כמעט סיימתי לכתוב תסריט חדש לגמרי בעבורכם,
‏ויש די והותר תפקידים נפלאים לכולם.
‏לא משנה מהן מגבלות הכישרון שלכם.
‏אני גם אביים את המחזה ‏ואעצב את הביצועים שלכם.
‏המבחנים אחר הצהריים,
‏אבל אני עדיין צריכה ‏לעבוד עוד קצת על התסריט,
‏ובזמן שאעשה זאת, אתם יכולים לקחת עשר דקות.
‏הפסקה. צאו לכם להפסקה.
‏זה בשבילך.
‏מה זה? ‏-תפתחי את זה.
‏מי נתן לך את זה? ‏-זה פרס כספי בעבור עבודה שעשיתי.
‏את יכולה להשתמש בזה ‏לכיסוי ההוצאות הרפואיות של אביך.
‏תודה. זה חשוב לי מאוד.
‏הבטחתי שאטפל בך ובג'ונס תמיד.
‏ביל, בבקשה. תן לי להכין לך ארוחת ערב.
‏זה המעט שאני יכולה לעשות כדי להודות לך.
‏לא נראה לי שזה רעיון טוב.
‏אנחנו צריכים לדבר. ‏-על מה?
‏חשבתי על מה שאמרת כשהיית פה קודם.
‏הסמל אייברי, טוב לראות אותך.
‏איך אתה מרגיש, ג'ונס? ‏-טוב יותר, עכשיו כשאתה פה.
‏אני מקווה שאתה נשאר לארוחת ערב.
‏כמובן.
‏שלום. ‏-שלום.
‏יום טוב בנהר?
‏בחיי, באמת היה לך יום טוב. ‏-טוב, זה הדיג. סעודה או רעב.
‏אבל בדרכי חזרה לכאן, ‏תהיתי פתאום מה אעשה בכל הדגים האלה.
‏ונזכרת בבית קפה שעשוי להזדקק לכמה מהם.
‏חשבתי לעצמי שאם יש מישהו בעיר הזאת ‏שיודע לבשל טרוטה,
‏זו תהיה את. ‏-אפטור אותך מהם בשמחה.
‏לא הגשנו דגים זה זמן רב.
‏זה נהדר. ‏-אבל אני צריכה לשלם לך.
‏לא, לא. ‏-לא, אני מתעקשת.
‏בסדר. ובכן, מהו מחיר הוגן?
‏הם הדגים שלך. אתה צריך להחליט.
‏מה עם ארוחת ערב?
‏אתה רק רוצה שאכין לך ארוחת ערב? ‏-אם לא קשה לך.
‏יש בסל הזה יותר מתריסר דגים.
‏נראה לי שתצא מופסד מהעסקה.
‏אני אחליט אם כן או לא.
‏ובכן, עשינו עסק?
‏עושה רושם שכן. ‏-נהדר.
‏נתראה הערב.
‏אליזבת, מה קרה? ‏-ג'ולי איננה.
‏היא איננה? ‏-היא ברחה מהבית.
‏הארון שלה ריק וחסרה מזוודה.
‏ג'ק, צדקת.
‏ג'ולי הודתה שנהגה במכונית ‏כשהם נקלעו לתאונה.
‏יש לך מושג לאן היא הלכה? ‏-לא, אבל נראה לי שאני יודעת את מי לשאול.
‏- מסירת מטען -
‏סליחה על האיחור.
‏חשבתי ששינית את דעתך.
‏את בטוחה שאת עדיין רוצה לעשות את זה?
‏כמובן, אתה לא? ‏-כן, אני פשוט...
‏אני לא יודע איך אפרנס אותך... ‏-אל תדאג לזה.
‏יש לנו קרן הנאמנות שלי. ‏-אם אבא שלך לא ינשל אותך.
‏אם כך, יהיה לנו זה את זה. ‏זה כל מה שאנחנו צריכים.
‏השאר יסתדר מעצמו.
‏טום! טום!
‏איך ידעת?
‏בפעם הבאה שתברחי מהבית, ‏אל תיעזרי בנהג הפרטי.
‏אני צריך לדבר איתך. לבד. ‏-לא תוכלו לגרום לנו לשנות את דעתנו.
‏זה בסדר, ג'ולי. זו רק שיחה.
‏מכל הדברים המטופשים שעשית, ‏זה השערורייתי ביותר.
‏מה את חושבת לעצמך, ג'ולי? ‏-אני אוהבת את טום ו...
‏אם את אוהבת אותו, ‏לא תיתני לו לעשות את זה.
‏זה מה ששנינו רוצים. ‏-ג'ולי.
‏אם תברחו יחד, ‏תמנעי ממנו את האפשרות להשיג עבודה טובה,
‏להתחיל חיים חדשים, להשיג משהו בחיים.
‏זה מה שאת רוצה בשביל טום?
‏מובן שלא.
‏אם כך, תתחילי לחשוב עליו ולא רק על עצמך.
‏בניית המנסרה הועילה לעיר הזו מאוד.
‏- מחזה יום המייסדים -
‏היא סיפקה לגברים עבודה וכולם מרוצים.
‏אבל עם כל האנשים החדשים ‏שמגיעים העירה בגלל המנסרה,
‏איך נבדר אותם?
‏יש לכם מזל!
‏אני רוזמרי לה-וו ואני שחקנית.
‏גברת לה-וו, אפשר לשנות את השורות?
‏אנחנו לא חושבים ‏שראש העיר היה מדבר על בידור.
‏ילדים, אתם שחקנים.
‏שוכני התאטרון.
‏ותפקידו של השחקן ‏הוא לגלות למה הדמות שלו אומרת
‏את מה שהמחבר כתב.
‏טוב. חשבנו שאולי... ‏-אלברט.
‏אני צריכה מישהו שיגלם את עץ הצפצפה,
‏וכיוון שאתה ילד גדול וחזק כל כך,
‏אני חושבת שהתפקיד הזה יתאים לך הרבה יותר.
‏כך לא תצטרך להטריד את עצמך ‏במה שהדמות שלך אומרת,
‏כי עצים לא מדברים.
‏אני אוהבת את השורות שלי כפי שהן. ‏-יופי.
‏המקום אינו למכירה. ‏-לא נראה לי שאת מבינה.
‏מר טאואר מציע לשלם לנו ‏פי שלושה מההשקעה שלנו.
‏נראה לי שזה צירוף מקרים מעניין, ‏שהרצון הפתאומי שלך למכור את בית הקפה
‏מתעורר זמן קצר כל כך אחרי שאיבדת ‏את אדמתך ואת כספך במשחק פוקר.
‏אין לזה כל קשר לכך.
‏זה עניין של דולרים וסנטים, ‏וזו עסקה טובה מאוד.
‏אולי בשבילך.
‏בית הקפה הזה הוא הפרנסה שלי וביתי.
‏אין לי כל כוונה למכור.
‏את יכולה לקחת את החצי שלך מהכסף
‏ולפתוח מקום משלך, שלא אהיה בו שותף.
‏ולבנות אותו מאפס? אתה יודע ‏שאני לא יכולה להרשות זאת לעצמי.
‏ההצעה הזו מוגבלת בזמן.
‏מר טאואר רוצה להתקדם במהירות,
‏ולכן אני מפציר בך להקדיש לזה רגע ‏ולשקול זאת בשנית.
‏בסדר.
‏שקלתי זאת בשנית. התשובה עדיין שלילית.
‏את עושה טעות איומה,
‏ואני מבטיח לך שאת תתחרטי עליה.
‏אם זה איום, מר גאוון,
‏אני מציעה לך להימנע מלהרגיז ‏את האנשים שמכינים לך אוכל.
‏למה כולם נגדי? ‏-זה רחוק מאוד מהאמת.
‏אם כך, למה את מתייחסת אליי רע כל כך?
‏באמת, ג'ולי, את מוכרחה להתבגר.
‏מה זה אמור להביע?
‏זה אומר שהחיים שלך צריכים להכיל יותר ‏ממסעות קניות ומרדפים אחר גברים.
‏עלייך למצוא את התכלית שלך. ‏-את חושבת שאני לא יודעת את זה?
‏תכננתי להתחיל חיים חדשים לגמרי עם טום.
‏בכך שתשקרי למשפחה שלך ותברחי מהבית?
‏את ברחת מהבית ועזבת את המשפחה.
‏לא ברחתי מהבית, הלכתי אל משהו. יש הבדל.
‏רציתי למצוא מקום שבו אוכל לממש את ייעודי,
‏ומצאתי אותו, בהוראה,
‏בעבודה עם ילדים והשפעה על חייהם.
‏אני לא יודעת מה גורם לי להרגיש סיפוק.
‏הדרך היחידה לגלות היא להתחיל לחפש.
‏ונשיאה באחריות על ההתנהגות שלך ‏היא הצעד הראשון.
‏את יכולה להתחיל בכך ‏שתגידי לאבא את האמת על המכונית.
‏בסדר. אגיד לו.
‏אבל אני לא יכולה להניח לטום ללכת ‏בלי להיפרד ממנו.
‏בבקשה, אליזבת? את יכולה לסדר את זה?
‏אתן הכול כדי לראות אותו פעם אחת אחרונה.
‏טוב. תודה, פיית.
‏חבר'ה, אתם יכולים לתת לנו רגע, בבקשה?
‏דיברתי עם פיית עכשיו.
‏יש לך מזל. הדוד שלה ‏עדיין מוכן להציע לך את העבודה.
‏למי אכפת?
‏ויליאם תאצ'ר עדיין רוצה שארקב בגיהינום.
‏לא אוכל לעשות דבר ‏שיהיה טוב מספיק בשביל הבת שלו.
‏לפחות זה צעד בכיוון הנכון, טום.
‏אתה חושב שאני סתם כישלון מהלך, נכון?
‏לא, אני לא.
‏כי אני זוכר איך היית לפני שאבא מת.
‏היית ילד טוב. ילד אחראי.
‏אבל אחרי שהוא מת... ‏-הכול השתנה.
‏זה לא היה הוגן.
‏אבל זה קרה.
‏וכולנו היינו צריכים להתמודד עם זה.
‏אבל טום, לא נראה לי ‏שאתה התמודדת עם זה אי פעם.
‏ואתה כן, נכון? ‏-כן.
‏אבל ידעתי שאני רוצה ‏להיות מישהו שראוי לכבוד שלו.
‏כלומר, זו הסיבה שהפכתי לשוטר רכוב.
‏אבל האמת היא
‏שמעולם לא הרגשתי שאני טוב מספיק בשבילו.
‏אתה?
‏לא טוב מספיק?
‏אתה היית הבן האהוב עליו, טום. לא אני.
‏זה מגוחך. ‏-שמעתי אותו פעם.
‏הוא התרברב בפני חבריו בכמה שאתה חכם.
‏הוא אמר שאני דומה לאימא, ‏אבל אתה התפוח שלא נפל רחוק מהעץ.
‏שאתה בדיוק כמוהו.
‏הוא באמת אמר את זה?
‏כן, באמת.
‏הוא היה גאה בך מאוד.
‏אבל לא נראה לי שהוא היה גאה בך עכשיו.
‏ולבו היה נשבר
‏אם הוא היה יודע שמותו הוא הסיבה ‏לכך שאתה זורק את החיים שלך לפח.
‏אני מצטער, ג'ק.
‏אתה מקבל הזדמנות שנייה ‏להיות הבן שאבא היה גאה בו.
‏תקשיב.
‏הנה משהו שיעזור לך להתמקד במה שחשוב.
‏השעון שלו? ‏-כן.
‏הוא היה רוצה שהוא יהיה שלך.
‏טום, אני מאמין בך.
‏אבא ישן. ‏-יופי, יופי. אני צריך ללכת.
‏אתה רוצה להישאר לקפה? ‏-לא, אבל תודה על ארוחת הערב.
‏ביל, הכסף שהבאת...
‏זה היה נדיב מאוד מצדך. ‏-אני שמח שיכולתי לעשות זאת.
‏חשבתי על מה שאמרת בפעם האחרונה שהיית פה,
‏וצדקת.
‏בנוגע למה בדיוק?
‏כשעזבתי אותך, חשבתי על הכאב שלי, ולא עליך.
‏אני מניחה שתמיד חשבתי ‏על מרטין כעל הבן שלי, ולא שלך.
‏הרגשתי שאתה רואה בו מחויבות.
‏אין דבר רחוק יותר מהאמת.
‏עשיתי טעויות רבות.
‏אני יודעת את זה עכשיו, ‏ולכן אני רוצה להתנצל.
‏את לא צריכה לעשות את זה. ‏-כן, אני כן.
‏עשיתי דבר אנוכי, ‏ולא הבנתי מה יש לי בכך שהיה לי אותך.
‏לא ראיתי שתמיד היית שם בשבילי.
‏תוכל לסלוח לי?
‏נורה... ‏-בבקשה, אני צריכה לשמוע אותך אומר את זה.
‏כן.
‏מובן שאני סולח לך.
‏מתי אראה אותך שוב?
‏אני עוזב את העיר במסגרת חקירה.
‏לכמה זמן? ‏-לכמה זמן שיידרש, אני מניח.
‏אמרתי לו שאני לא רוצה למכור, ‏אבל אני לא סומכת עליו.
‏להנרי גאוון יש נטייה מוזרה ‏לנחות תמיד על הרגליים.
‏הכרתי אנשים רבים כמוהו בעבר.
‏הם חכמים. פשוט אסור להפנות להם את הגב.
‏נשמע שאתה מדבר מניסיון.
‏באיזו כנסייה עבדת לפני שהגעת לכאן?
‏האמת היא שהופ ואלי ‏היא קהילת המאמינים הראשונה שלי.
‏באמת? לא הייתי מנחשת. ‏נראה שזה בא לך בטבעיות.
‏טוב, כפי שאומרים, זה ייעוד.
‏מה עשית לפני שהיית כומר?
‏הסתובבתי קצת. את יודעת? ‏עבודות מזדמנות, כל מיני דברים.
‏ופשוט החלטת להפוך לכומר יום אחד?
‏כמעט מתתי יום אחד.
‏דבר כזה גורם לאדם לראות את החיים באור אחר.
‏זה משנה את סדרי העדיפויות.
‏ג'ק!
‏מה אתה עושה פה? ‏-תודה, פיית.
‏על מה? ‏-על כל מה שעשית למען אחי.
‏הם מקסימים.
‏אני מניחה שאתה עוזב? ‏-כן.
‏כן, אני חוזר להופ ואלי.
‏תחזור להמילטון?
‏אני לא יודע. יום אחד, אני מניח.
‏אני מקווה שזה יקרה בקרוב.
‏את יודעת,
‏אני שמח מאוד שהכרתי אותך, פיית.
‏גם אני.
‏וג'ק?
‏אל תשכח מי אתה.
‏לא אשכח.
‏עד שניפגש שוב.
‏מהר. אחכה לך למעלה.
‏בבקשה, תגיד לי שאנחנו לא נפרדים.
‏נהיה רחוקים רק לזמן קצר.
‏זה עדיף לשנינו. ‏-לי לא.
‏ג'ולי, עשיתי טעויות.
‏אני צריך למצוא את דרכי, ‏ואני צריך לעשות זאת לבדי.
‏אם כך, אני הייתי טעות? ‏-לא, לא. בכלל לא.
‏הייתי מוכן לברוח איתך, ‏לבלות איתך את שארית חיי.
‏עדיין אפשר לעשות את זה.
‏לא.
‏למה לא? ‏-כי מגיע לך יותר מזה.
‏מגיע לך מישהו שלא יברח מצרות,
‏מישהו שיוכל למצוא את דרכו בעולם, ‏מישהו שתהיי מאושרת איתו.
‏אני מאושרת איתך.
‏אם כך, חכי עד שאהפוך לאדם שאני צריך להיות.
‏בשביל שנינו.
‏תקשיבי, עשיתי טעויות רבות בזמן האחרון,
‏אבל אני יודע שאוכל להיות ‏האדם הזה אם אנסה.
‏גם אני יודעת שאתה יכול.
‏את הדבר הטוב ביותר שקרה לי, ג'ולי תאצ'ר.
‏בראבו, ילדים, החזרה הייתה פשוט מצוינת.
‏ואחרי שתשתחוו, אני אשתחווה.
‏התאזרו בסבלנות, זה יארך זמן מה, ‏ואז נרד מהבמה מצד שמאל.
‏אתם משוחררים.
‏כולם, אני רוצה שתחזרו לכאן מחר בבוקר,
‏חצי שעה לפני תחילת הלימודים,
‏כדי שנוכל לעבור על הכול ‏פעם אחת אחרונה.
‏לא שוב.
‏יש בניו יורק תאטרון מפורסם מאוד ‏ששמו "קרנגי הול",
‏ואיך מגיעים לשם?
‏"מתאמנים, מתאמנים, מתאמנים".
‏את, יקירתי, תהיי כוכבת.
‏גברת בלייקלי, מתי גברת תאצ'ר תחזור?
‏ובכן, אני חושבת שהיא תחזור ‏בעוד כמה ימים, אלברט.
‏אתה מתגעגע אליה?
‏כל מה שעשינו עם גברת לה-וו ‏הוא חזרות למחזה המטופש הזה.
‏אפילו נשמח אם את תחזרי ללמד.
‏זה מתוק מאוד מצדך, אלברט.
‏אולי תלך להוריד את תחפושת העץ הזו?
‏ובכן, אני מוכרח להודות שהתרשמתי.
‏תשמור את התשואות להופעה.
‏רוזמרי, אני צריך לדבר איתך.
‏נראה לי שפעלתי תחת רושם מוטעה לגבייך.
‏איזה מין רושם מוטעה?
‏עד שנתתי לך את המתנה הקטנה ההיא, הנחתי
‏שאנחנו חושבים ‏על מערכת היחסים שלנו באותו האופן.
‏אמרתי לך שאהבתי את התלתן מאוד.
‏ואז אמרתי לך שאוכל לקנות לך משהו יפה יותר.
‏אתה בהחלט יודע ‏איך לכבוש את לבה של אישה, מה?
‏אני משתדל מאוד.
‏אבל זה בדיוק העניין, לי.
‏אני לא בטוחה שאני מוכנה ‏להתאהב עד מעל לראש כרגע.
‏אני מבין.
‏ומתי את חושבת שתדעי?
‏קשה להגיד.
‏תקשיב, ענייני הלב...
‏הם יכולים להיות בלתי צפויים מאוד לפעמים.
‏הם בהחלט יכולים להיות כאלה. ‏-אני לא משחקת אותה קשה להשגה.
‏לא, לא. מובן שלא.
‏אם כך, אתה מבין?
‏כן. אני מבין. לגמרי.
‏ידעתי שתבין.
‏שלום. ‏-שלום, נחמד לראותך.
‏דיברתי עם בעל החברה. העבודה מחכה לו.
‏אלה חדשות מצוינות.
‏אני חושב שזה יאפשר לטום ‏לפתוח דף חדש בחיים,
‏כל עוד הוא יוכל להשאיר ‏את מה שקרה פה בהמילטון מאחוריו.
‏אגיד לך דבר כזה, השוטר,
‏כל עוד טום יתרחק מהמילטון ‏ויתרחק מג'ולי כמה שיותר,
‏אני מבטיח לך שהוא לא יצטרך לחשוש ממני.
‏אני חושב שזה הוגן בהחלט. תודה לך, אדוני.
‏תודה לך.
‏אני מעריך מאוד את עזרתך בעניין הזה.
‏טוב, מוטב שאצא לדרך.
‏השוטר.
‏הרשמת את אליזבת מאוד,
‏ותמיד חשבתי שיש לה טעם טוב ‏באנשים שהיא בוחרת להתרועע איתם.
‏אני לא יכול להאשים אותך במה שאחיך עשה,
‏ואני מוכן להציע לך עבודה בחברה שלי.
‏תודה, אדוני.
‏אבל אני לא חושב ‏שאני מתאים לעבודה משרדית.
‏אלמד אותך את עקרונות הבסיס,
‏ותמשיך לטפס בסולם עד לתפקיד שכולל מנהיגות
‏ואחריות, כאן בהמילטון.
‏בכל הכבוד,
‏אני חושב שעבודתו של אדם מגדירה אותו.
‏אני גאה מאוד בעבודה שלי.
‏לא נראה לי שאתה מבין מה אני אומר.
‏זו הזדמנות לתפוס עמדה ‏בעלת חשיבות בחברה הגבוהה.
‏להתקבל אליה.
‏להתקבל אליה? ‏-כן.
‏אני מעריך את ההצעה. ‏אני יודע שהיא נדיבה מאוד.
‏אם כך, אתה גם יודע ‏שיהיה טיפשי מצדך לסרב לה.
‏הצעה כזו מוצעת פעם אחת בלבד.
‏אני מצטער, אבל התשובה שלי ‏עדיין שלילית, אדוני.
‏אני חושב שאתה צריך לשקול זאת בשנית.
‏אין לי כל כוונה לנסות להיות משהו שאני לא.
‏לא מכל סיבה שהיא.
‏או בשביל אף אחד.
‏יום טוב, מר תאצ'ר.
‏יום טוב, השוטר.
‏דיברו איתך מהבנק בנוגע להלוואה?
‏הם לא יאשרו אותה.
‏מר ג'נקינס אומר שאין לך מספיק עירבון.
‏ג'נקינס מעז לבקש ממני עירבון?
‏אני אביא את הבנק הקטן ‏והעלוב שלו לפשיטת רגל.
‏אלמלא אני, בן האיכרים הזה ‏עדיין היה דוחף מחרשה.
‏מה אתה רוצה שאעשה? ‏-תמסרי לו הודעה.
‏למר ג'נקינס? ‏-לא לג'נקינס.
‏זה לא הוגן. התאמנת.
‏אני מודה באשמה.
‏מה דעתך על עוד פעם אחת? ‏-לא, אני לא יכולה.
‏מתיש לנסות לעמוד בקצב שלך.
‏חוץ מזה, עליי להתחיל לארוז. אני עוזבת מחר.
‏אבא שלך רוצה שאנהל משא ומתן ‏סביב חוזה נוסף עם לי קולטר,
‏כך שפשוט נצטרך להמשיך בזה ‏בפעם הבאה שאהיה בהופ ואלי.
‏צ'רלס, אתה יודע שאני מחבבת אותך.
‏אתה חבר שלי כל חיי, ‏ואין דבר שלא אעשה למענך,
‏אבל אני לא יכולה להניח לזה להימשך.
‏מה זאת אומרת?
‏נהניתי מכל רגע שבילינו יחד,
‏אבל זה לא הוגן כלפיך.
‏מגיע לך יותר מזה. ‏-אליזבת.
‏אני יודע שאת חושבת שאת עושה את הדבר הנכון.
‏ואם המצב היה הפוך,
‏אני הייתי אומר לך ‏בדיוק את מה שאת אומרת לי.
‏תודה על ההבנה.
‏אבל כמישהו שרואה אותך כ...
‏אולי יותר מידידה,
‏אני מרגיש שאני צריך להיות זה שיחליט
‏מתי יגיע הזמן שאתחיל לשקול אפשרויות אחרות.
‏אני לא רוצה להתווכח, אבל... ‏-אם כך, אל תתווכחי.
‏למה הוא ביקש ממך לדבר איתי, דוטי?
‏הוא חושב שאת לא מתייחסת אליו ברצינות,
‏ואני הייתי עושה זאת במקומך, אביגייל.
‏מעולם לא ראיתי אותו ככה.
‏ניפוח החזה הרגיל שלו. ‏-לא נראה לי.
‏דחקת את הנרי לפינה.
‏הוא כמו חיה לכודה, ‏והן עלולות להיות המסוכנות ביותר.
‏אני מסוגלת להסתדר בעצמי, תודה לך.
‏הוא עלול להביא אותך לפשיטת רגל. ‏-הוא יכול לנסות.
‏אני נותנת לך עצה.
‏ואם את יודעת מה טוב בשבילך, את תקבלי אותה.
‏דוטי, את מאיימת עליי?
‏אני רק אומרת שתצטערי מאוד ‏אם לא תמכרי את בית הקפה.
‏אין ספק שהיה זה טיול מסעיר.
‏בואי נקווה שבפעם הבאה ‏שאצטרך להגיע להמילטון,
‏זה לא יהיה בגלל איזה משבר.
‏מה שלום טום? ‏-טום במצב רוח טוב.
‏אני חושב שהוא הולך בדרך הישר סוף סוף.
‏יופי. אני מקווה שהוא ישכח מג'ולי לגמרי.
‏בואי נקווה שגם ג'ולי תשכח ממנו,
‏נראה לי שאומרים שצריך שניים לטנגו.
‏כן.
‏אבל אתה מוכרח להודות
‏שנראה שהצרות הולכות בעקבות טום לכל מקום.
‏מובן שאת רואה את זה ככה. ‏-מה זאת אומרת?
‏למשפחה שלי אין מוצא מיוחס כמו שלך,
‏כך שמובן שהבעיה תמיד אצלנו.
‏ג'ק, לא אמרתי את זה.
‏אחי ואני לא בדיוק מתיישבים ‏עם האופן שבו ההורים שלך תופשים
‏את "האנשים המתאימים" לבנות שלהם.
‏זה לא נכון. ‏-אני חושב שכן.
‏לכן אבא שלך הציע לי עבודה. ‏-באמת?
‏ג'ק, זה נהדר.
‏זו הוכחה לכך שהוא מחבב אותך מאוד. ‏-לא, אליזבת,
‏זו הוכחה לכך שאני ‏לא טוב מספיק בשבילו כפי שאני.
‏הוא אמר את זה? ‏-הוא לא היה צריך.
‏תקשיב, ג'ק, אבא שלי הוא אדם נדיב מאוד,
‏ואני מאמינה שהוא חושב ‏שהוא מציע לך הזדמנות טובה.
‏תגידי, אליזבת, את יכולה לדמיין אותי ‏כמנהל בחברה של אבא שלך?
‏למה לא? אני חושבת שאתה ‏צריך לשקול את זה לפחות.
‏אני מצטער, אליזבת,
‏אבל לא אשנה את מי שאני ‏כדי להשתלב במשפחה שלך.
‏לא ביקשתי ממך לעשות זאת.
‏לאן אתה הולך?
‏המושב שלי במחלקת התיירים.
‏יש לי תא במחלקה הראשונה, ‏אתה צריך לנסוע איתי.
‏תודה.
‏אבל אני צריך לחשוב קצת בדרך הביתה.
‏תרגום כתוביות: ענת שפירא